Diari Oficial de la Generalitat Valenciana


Sumari del DOGV 6540, del 10-06-2011 (2011/5956)

Notificació de la sentència dictada en el judici verbal 1906/2010.
------------------------------------------------------------------

### Dades del document

Número de DOGV
:   6540

Data del DOGV
:   10-06-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/5956


Organisme emissor
:   Jutjat de Primera Instància Número 17 de València

Tipus de document
:   Edicte

Notificació de la sentència dictada en el judici verbal 1906/2010. [2011/5956]  
Judici verbal 001906/2010  
De: Camge Financiera EFC, SA.  
Procurador: Francisco José Pérez Bautista.  
Contra: Nadia Soledad Córdoba.  
Procurador: -  
César Manuel Barona Sanchis, secretari judicial del Jutjat de Primera Instància número 17 de València, faig saber:  
Que en el judici a què es fa referència s'ha dictat la resolució que té el text següent:  
«Sentència número 158/2011  
Jutge que la dicta: José María Illán Fernández.  
Data: 14 d'abril de 2011.  
Part demandant: Camge Financiera, EFC, SA.  
Advocat: Rafael Martí Maiques.  
Procurador: Francisco Pérez Bautista.  
Part demandada: Nadia Soledad Córdoba.  
Objecte del judici: reclamació d'una quantitat.  
Antecedents de fet:  
Primer. La part demandant esmentada va presentar la demanda origen d'aquestes actuacions en què, després d'al·legar els fets i els fonaments de dret que considerava aplicables, acabava sol·licitant que es dictara una sentència que condemnara la part, en virtut de la legislació aplicable a aquest cas, a pagar la quantitat de 2.407,22 euros; i condemne al pagament de costes i interessos produïts.  
Segon. Una vegada admesa a tràmit la demanda es va donar trasllat a la part demandada amb citació a la celebració de vista, on l'actora es va ratificar en la seua demanda i va sol·licitar la recepció del plet a prova. La part demanda no va comparéixer i va ser declarada en rebel·lia processal.  
Tercer. En la tramitació d'aquest judici s'han observat les prescripcions legals.  
  
Dispositiva  
Estime la demanda interposada pel procurador Francisco Pérez Bautista, en representació processal de Camge Financiera EFC, SA, contra Nadia Soledad Córdoba, i condemne la demandada a pagar a l'actora la quantitat de 2.407,22 euros, més els interessos legals pactats; amb imposició de costes processals.  
Notifiqueu aquesta resolució a les parts, i feu-los saber que no és ferma i que en contra es pot preparar en aquest Jutjat un recurs d'apel·lació dins del termini de cinc dies des de la notificació, que haurà de resoldre l'Audiència Provincial de València.  
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat.  
Atés que es desconeix el domicili o la residència actuals de la part demandada, mitjançant la diligència d'ordenació de 29 d'abril de 2011, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte al tauler d'anuncis del Jutjat per a portar a efecte la diligència de requeriment i notificació».  
  
València, 29 d'abril de 2011.- El secretari judicial: César Manuel Barona Sanchis.